|  |
| --- |
| **ОБЛАСТИ ПРОЦЕНЕ – ПОРОДИЧНИ САРАДНИК** |
| **ЖИВОТНЕ ОКОЛНОСТИ ПОРОДИЦЕ** |
| **Становање** | Величина стамбеног простора према броју укућана, простор за децу, опремљеност, чистоћа, безбедност простора, стабилност стамбене сутуације /власништво/честе селидбе; струја, вода; насељено, ненасељено; неформално насеље |
| **Приходи**  | Извор, врста, висина , процена довољности расположивих средстава, начин трошења средстава, подмиреност материјалних потреба деце |
| **Запослење** | Ко је све запослен; стабилност запослења/ радног ангажовања, да ли неки члан породице лако губи посао, често мења посао, није заинтересован за посао, нема/изгубио мотивацију за тражење посла; Радно време, како то утиче на бригу о детету?Како члаови породице посматрају питање запослености/незапослености одређених чланова? |
|  **Лична документа** | **И**мају ли чланови породице лична документа, здравствене књижице, друга релевантана документа, остварена права... |

|  |
| --- |
|  **ДЕЦА** |
| **Здравље****Способност родитеља да препозна и одговори на потребе детета** | Психо-физичко здравље и развој- статус; да ли има регулисану здр. књижицу, редовност контроле, вакцинације, има ли дете неко хронично обољење, континурано лечње утврђеног здравственог проблема  |
| Да ли родитељ може да препозна да дете има здравствене проблеме, да ли реагује на дететове жалбе на здравствено стање, води децу код лекара, да ли је истрајан у придржавању терапије за дете, уме ли да процени када-да ли и колико дете може само да води рачуна о свом здрављу или својој терапији, да ли саветује дете о важности здравља..Да ли дете информише, у складу са узрастом, о штетности дроге, алкохола, сексуално образовањеАдекватност заштите од опасности, заштита од контакта са ризичним одраслим особама/децом и од самоповређивања. Родитељи препознају ризике и опасности у кући и изван ње и штите дете и подучавају да препозна опасности и да се и само чува.  |
| **Сметње у развоју и инвалидитет****Способност родитеља да препозна и одговори на потребе детета** | Заостајање у интелектуалном развоју, сензорни или физички инвалидитет, поремећаји понашања и емоција, комуникацијске тешкоће, комбиноване сметње, церебрална парализа, поремећаји из аутистичног спектра, различити синдроми, ретке болести; хиперактивност |
| Родитељи препознају сметњу у развоју детета, разумеју и познају карактеристике функционисања детета са његовим тешкоћама, прихватају дете, предузимају активности за унапређење функционисања и стимулисање детета, имају реалистична очекивања од детета, у складу са способностима детета одржавају и подстичу социјално функионисање и укљученост детета |
| **Исхрана, хигијена****Способност родитеља да препозна и одговори на потребе детета** | Редовитост оброка; примереност исхране узрасту и обрасцима здравог храњења; неки специфични захтеви у исхрни детета, редовност одржавања личне хигијене детета; хигијена одеће; поседовање и примереност одеће узрасту, временским условима и сл. |
| Доследност бриге о примереној исхрани детета, редовно давање оброка, познавање правила адекватне исхране; Одржавање хигијене детета-личне и одеће, подстицање и учење детета да само одржава хигијену у складу са узрастом; брига о облачењу примерено полу и узрасту, временским условима |
| **Образовање/стимулација****Способност родитеља да препозна и одговори на потребе детета** | Играчке, књиге, Посебна интересовања детета, хобији/надареност, укљученост у образовни систем/предшколску установу, школу, редовност похађања школе, успех у школи, тешкоће у учењу |
| За млађе дете: да ли се родитељ игра са дететом, да ли обезбеђује играчке и едукативна средства у складу са узрастом, да ли препознаје важност игре са дететом, играчака, стимулације, да ли омогућује интеракцију са другом децом, вртић, да ли препознаје и подстиче дететова интересовања, нуди могућности... За дете школског узраста: да ли родитељ вреднује знање и образовање и подстиче позитиван став детета, да ли води рачуна да се детету обезбеде основне потребштине за школу, иде ли на родитељски, има ли контакт са наставницима и другим школским службама, препознаје ли потребе за едукативном подршком детету и да ли му је обезбеђује, уме ли родитељ сам да помаже детету око градива или му је потребна помоћ других, препознаје ли и да ли подстиче таленте детета  |
| **Емоције и понашање** *,* **социјализацја** | Односи са родитељима/ браћом/ сестрама/ рођацима | Способност за емпатију и изградњу стабилних и оданих односа са другима |
| Односи са вршњацима | Спремност и способност за успостављање односа са вршњацима, бира ли вршњаке, или старије или млађе за игру и дружење, спремност за сарадњу, заједничку игру, друге врсте размена, комуникацијске вештине, начин решавања сукоба, асертивност, слободно прилажење вршњацима, размена емоција са вршњацима: позитивне, или агресиване, непријатељске, уме да покаже отпор и каже „не“ у вршњаким односима, да ли је склоно да буде вођа,  |
| Квалитет, променљивост и интензитет емотивног доживљавања и испољавања | Односи се на карактеристично емотивно стање, доживљвање и емотивно реаговање детета: какав је темперамент, да ли је интровертан/екстровертан, да ли је дете бојажљиво, потиштено, стидљиво; или је оптимистично, сигурно; да ли прилази другима слободно и неспутано; да ли се да контролисати или се тешко контролише; самоконтрола, да ли посебно настоји да привлачи пажњу; коме највише прилази; да ли уме да одлаже задовољење потреба, како реагује када је осујећено; повлачење; емотивна „тупост“-апатија; осамљивање; страхови; однос према самом себи; самоприхватање; зависно понашање-способност да буде само и одвоји се; склоност да се осети кривим; претерано прилагођено понашање, самопоуздање |
| Слика о себи и представљање у друштву  | Подразумева дететов развој разумевања начина на који се изглед, понашање и било какво оштећење перципирају у спољашњем свету и импресију коју стварају. Укључује прикладност одевања примереног узрасту, полу, култури и религији; чистоћу и личну хигијену; те доступност саветовања од стране родитеља или старатеља о представљаљу у различитим ситуацијама |
| Вештине бриге о себи у складу са узрастом | Подразумева дететово стицање практичних, емоционалних и комуникацијских компетенција неопходних за већу самосталност. Укључује ране практичне вештине одевања и исхране, могућности стицања поуздања и практичних вештина за предузимање активности ван породице, као и вештина самосталног живљења; прилагођавање на промене, реакције на стрес; степен одговарајуће самоконтроле; реаговање у конфликтним ситуацијама  |
| **Спремност детета да преузме одговорност за себе у складу са узрастом** | Односи се на вештине и спремност детета да прпознаје реалност и ограничења која реалност поставља у односу на њихове жеље, у каснијем узрасту и идеале, те да према реалности има конструктиван став и умеће заузимања за себе. Дете, у складу са узрастом, минимално користи механизме одбране, уме да препознаје своје интересе и да се за њих заузме; спремност на поштовање норми; моралност; однос детета према својој позицији у породици , проблемима породице, разлозима укључивања породичног сарадника; прикривање дешавања у породици; има ли стартегије овладавања негативним доживљавањима и преживавањем |
| **Специфична понашањадеце** | Алкохол | Козумирање алкохола, редовно конзумирање, напијање |
| Дрога  | Злоупотреба и употреба свих врста психоактивних супстанци, позитиван став према њима |
| Насилно понашње | Сви облици насилног понашања као образац-понављано понашање: кињење; физичко нападање, поврђивање других; малтретирање животиња; вандализам-уништавање ствари, имовине;  |
| Жртва насиља | Искуство детета као жртве насиља било у породици или ван породице, осећања поводом тог искуства, однос према себи и свету и животу као последица тог искуства; дете жртва поремећених породичних односа-жртвено јагње |
| Сукоб са законом | Чињење кривичних дела: крађе, разбојништва,...; Прекршајни преступи |
| Прошња | Искуство прошње, било да је агажовано од одраслих или проси самоиницијативно, ставови детета о томе, шта му се свиђа а шта не,  |
| Проституција | Промискуитетно понашање; искуство подвођења;  |
| Остало |  |
| **Способност родитеља да препозна и одговори на потребе детета у сегменту****емоције и понашање** *,* **социјализацја, специфична понашања детета** | Способост родитеља да препознаје емотивна стања и реаговања свог детета и да буде активан у подршци и учењу детета да на најбољи начин се заузима за себе; прихватање детета, неговање привржености, дете га доживљава као подршку и извор сигурности; способност саосећања са дететом; интересовање за активности детета; адекватна контрола; бављење дететом; посвећивање пажње детету; континуирана комуникација; блискост са дететом; подстицање моралног развоја; развијање и подстицање самосталности, одговорности детета; индиферентно родитељско понашање; „апатични недолотворни родитељ“-пасивни,реагују на оштар притисак, али кад престане брзо се враћају на старо |

|  |
| --- |
| **РОДИТЕЉИ/СТАРАТЕЉИ** |
| **Физичко здравље родитеља**  | Подаци о постојању физичког обољења , као хроничног или склоност акутним обољењима, које могу да окупирају пажњу родитеља око себе самог, или пажњу целе породице, да га ограниче у родитељским функцијама и односу са дететом; физичка обољења која ораничавају прихватање и вршење породичних улога и одговорности; обољења која праве посебну породичну атмосферу; обољења родитеља која изазивају организовање породице око оболелог родитеља |
| **Ментално здравље родитеља** | Постојање менталних обољења или ограничења у способностима родитеља која директно утичу на функционисање у родитељству, однос према себи у вези са обољењем; психозе ; однос према детету који то обољење условљава;Перцепција стварности коју пројектује на дете; предвидљивост или непредвидљивост понашања; прихватање и разумевање сопственог обољења или стања; прихватње или неприхватање лечења; дисциплинованост у узимању терапије; функционисање или не у складу са капцитетима;  |
| **Образовање родитеља** | Степен образовања, однос према сопственом образовању; да ли функционише испод или изнад образовног нивоа, или у складу са тим нивоом; да ли образовни ниво омогућава да реализује своје жеље, планове за себе или породицу. |
| **Асоцијално понашање/сукоб са законом** | Односи се на искуство родитеља са понашањима која нису друштвено прихватљива или подлежу прекршајним или кривичним санкцијама; да ли је био у затвору; однос родитеља према таквом свом искуству; да ли је такво понашање актуелно или је било у прошлости и напуштено; да ли то условљава родитељство; како утиче на породичну атмосферу, вредности и ставове; васпитни процес и односе са децом  |
| **Употреба дроге/алкохола** | Искуство употребе дроге и алкохола, било у прошлости или актуелно; да ли је у третману зависности, искуства ранијих третмана; однос према овом проблему; да ли повезује добробит детета и породице и злоупотребу ПАС; како злоупотреба ПАС утиче на родитељско функционисање, а како на партнерске односе; ако је актуелан проблем: у којим ситуацијама прибегава конзумирању- шта су „окидачи“ ; спремност на укључивање у третман; да ли је мајка конзумирала ПАС у току трудноће |
| **Злостављање-жртва** | Искуство родитеља као жртве различитих образаца односа, жртве насилних образаца, у детињству или у актуелним односима; осећање беспомоћности и повлачење; преусмеравање незадовољства или агресије на дете; компензаторно усмеравање на дете због неспремности да се супротстави злостављачу или да би компензовао/ла непрорађена болна искуства; индиферентан однос према детету као последица трауматичних доживљавања; да ли родитељ развија мехнизме којима се штити од упадања у функционисање жртве; како се носи са траумом, како та траума утиче на остале области функционисања особе |
| **Злостављање-починилац** | Родитељ који има искуство насилог понашања било према деци или одраслима, или оба вида , кажњаван или не; насилни обрасци су актуелни или су били раније присутни; однос родитеља према сопственим насилним понашањима; типичне ситуације окидачи насилног понашања; да ли је развио неке облике контроле; да ли је био/ла у третману због насилног понашања; увиди у то како насилно понашање делује на децу и на породичне односе |
| **Емоције и понашање** | Импулсивно/агресивно понашање | Означава неспособност родитеља да контролише сопствено понашање и склоност да доживљава негативне емоције: љутњу, бес, гнев; негативистичан однос према другима; неприхватање реалности и склоност оптуживању, критицизам; неспособност да контролише незадовољство из понашања и функционисања детета; слабија могућност контроле и немогућност да виде однос између својих поступака и последица; начини импулсивног и агресивног реаговања у родитељству и према другим члановима породице; типични обрасци агресивног абреаговања |
| Реаговање на кризу/стрес/губитке/копинг механизми | Учесталост доживљавања стреса; нада; борбеност; огорчење на свет и људе; реаговање на подршку и прихватање од других; има ли искуство губитака; шта доживљава као губитке; типични механизми одбране, посебно обратити пажњу на избегавајући механизам, негацију и екстернализацију-окривљавање других за сопствене тешкоће и фрустарције; има ли механизме којима помаже себи да превлада кризне ситуације, бол, патњу, стрес и који су то механизми; резилијенце; извори задовољства и снаге |
| Однос према себи | Прихватање себе; сигурност-несигурност; реалистично опажање себе; брига за соствену добробит; препознавање сопствених образаца функционисања и активан однос према томе: прихватање или мењање; осећање кривице и безвредности  |
| Вештине сналажења у друштву | Социјалне вештине: лакоћа успостављања контакта са другима; са представницима институција; асертивност ; неговање пријатељстава; постојаност у оствареним односима; реалистичност опажања других; адекватна очекивања из односа са другима; способност да себи обезбеди социјалну подршку;  |
| Карактеристике емотивног доживљавања и реаговања | Доминирајуће расположење код родитеља; оптимизам; емотивна тупост, равнина; депресивно расположење; диференцираност емотивних доживљавања; богатство емотивних доживљавања; пренаглашеност емоција; усклађеност емоције и понашања,посебно према деци и у породици; „чудно“ понашање; анксиозно доживљавање и понашање; страхови; незрелост у доживљавању и реаговању(као дете); емотивна отупелост; суицидално понашање, параноидне црте; емоционалне тешкоће ометају социјалне улоге;  |
| остало |  |
| **Породица порекла и искуства у породици порекла** | Информације о породицама из које потичу оба родитеља, која су њихова искуства током одрастања, начин на који су они подизани и њихово искутво родитељства са својим родитељима. Трпљење породичног насиља, сексуалног или физичког насиља, злостављања и занемаривања детета, менталне болести и друга трауматична искуства у животима родитеља ће утицати на њихово функционисање и њихову добробит, али ће, готово извесно, утицати на обављање сопствене улоге родитеља |
| **Вредности и ставови од значаја за ситуацију у којој се породица налази** | Информације о вредностима- вредносном систему родитеља, о њиховим ставовима и уверењима као и о свим њиховим начинима решавања претходних кризних ситуација. Ови елемнти индивидуалности и искустава су они на које се у даљем раду можемо ослонити у креирању решења за постизање позитивног циља промене.Разумевање ситуације у којој се породица налази, тешкоћа са којима се суочава, свест о тешкоћама; разумевање позиције пред органом старатељства; ставови о очекивањима од породице; ставови о потрби за променом, о могућности унапређења ситуације; свест, ставови о ризицима за дете и његов развој; ставови према укључивању у услугу; ставови о стручњацима;  |
| **Нешто друго** |  |
|  |
| **ОДНОСИ** |
| **Односи са децом и васпитање** | **Реалистичност опажања и постављање реалистичних очекивања од детета** | Доживљавање детотових емоционалних потреба, понашања и ставова; Пројекције властите агресивности у дете: виде дете као глупо, лудо, агресивно опасно; пројекције у дете оно што виде у другим људима који су их разочарали или им донели губитке; виђење и очекивање од детета оно што оно није способно, спремно; опажање детета као продужетак њих самих(упадљиво код шизоферних мајки); ситуацијски искривљено виђење или трајно; у којој мери уоште примећује дете; дете служи једино за „представу“ о родитељској улози; реалистична очекивања: ако су прениска или превисока могу довести до осећаја мање вредности или до недостатка развојних подстицаја; очекивања у складу са дететовим могућностима, узрастом и развојем; условно прихватање детета: прихватам га ако је онакво какво ја желим или мислим да треба да буде, понаша се. Може се односити на све аспекте функционисања детета; шта нереалистичност очекивања изазива код детета ( осећање одбачености, на прим..); какво реаговање родитеља када дете не одговори на њихова очекивања; третирање детета да је млађе него што јесте. Извор података посматрање, као и информације од других релевантних особа. Увек се водити конкретним ситуацијама и питањима о конкретним понашањима, без квалификација |
| **Способност прихватања одговорности за препознавање потреба детета**  | Да ли су родитељи свесни и прихватају ли да они треба да задовоље емоционалне и друге потребе детета; имају ли нереалистична очекивања да дете треба да задовољи њихове потребе: потребу да се о њима дете брине, траже разумевање, утеху и помоћ; очекивање да им деца буду спаситељи; да им деца не праве проблеме, не буду извор тешкоћа и напора за њих |
| **Подстицање развоја** | Препознавање потребе да подстиче и задовољава радозналост детета, задовољава потребе за сазнавањем и овладавањем света и окружења, прибављање стимулативних играчака, књига, обезбеђивање и учествовање у активностима које развијају знање и задовољавају потребу детета да овлада информацијама и знањима и развија интелектуалну компететност; спремност да буде питан и да се труди да даје одговоре; вештине да пита и подстиче дететову компетентност; дељење активности-учествовање у играма, подстицање... |
| **Давање предности задовољењу дететових базичних потреба у односу на сопствене** | Ово се односи на потребе чије је задовољење предуслов дететовог телесног и душевног развоја, у зависности од узраста и ступња развоја детета. Родитељи који су то способни су они који могу сопствене потребе привремено оставити по страни. Везано је за способност родитеља да увиде повезаност између узрока и последица. Када код родитеља владају тренутни нагони или задовољење властитих потреба, дететове потребе су споредне.  |
| **Контрола сопственог бола и фрустрације пред дететом** | Односи се на вребално и телесно изражавање агресије и фрустрираности изазваних и дететовим понашањем или другим животним ситуацијама, конфликтним брачним односима, вештину родитеља да процени којима својим доживљавањима и реакцијама не треба да оптерећује дете, односно да поштеди детете од „себе“ |
| **Провођење активног времена са дететом и доступност детету** | Способност и спремост родитеља да одвоји време за бити са дететом, у игри и забави, у заједничким пословима , помоћ у савладавању задатака школском детету, разговор, комуникација са дететом, спремност да када дете тражи родитељ одвоји време и одложи своје послове за дететове потребе, спремност да се са дружи са дететом и његовим другарима-особито на млађем узрасту.. |
| **Показивање позитивних осећања и неговање емоционалне везаности са дететом** | Позитивна укљученост родитеља значи понашање у складу са потребама детета и ствара осећај да је дете прихваћено. Негативна укљученост: одбацивање, приговарање, вербално и физичко кажњавање. Неукљученост родитеља: занемаривање и неукључивање у однос са дететом. Негативи аспекти се процењују посматрањем јер ови родитељи често дају идеализовану слику о свом односу са децом или не желе да разговарају о томе уоште. Претерана укљученост : ствара на почетку сигурност а касније делује ограничавајуће на развој детета. Способност емпатије са дететом:поставити питања: Шта раде у одређеним емотивним стањима детета? Како показују емпатију? Може ли замислити како се дете осећа када се о њему брине?Може ле да замисли како се дете осећа када га другари задиркују у школи (вртићу) ако заудара, или је прљав? Може ли се сетити како је њему било када је био злостављан, занемарен? Може ли замислити како се осећа дете које је беспомоћно, престарашено или безвредно у туђим очима? Могу ли се у разговору усмерити на дете? Или су сувише заокупљени својим бригама? Може ли замислити какава ће бити будућност детета? И тако даље, за разна кључна стања доживљавања и осећања детета.... |
| **Васпитни стил и дисциплиновање детета** | Препознавање доминирајућег васпитног стила родитеља: демократски, ауторитарни, лесез-фер..Начин дисциплиновања, спремност да се ангажује у дисциплиновању детета, које методе користи у томе (награде-казне, ускраћивања...); да ли ружи, понижава, непримерено кажњава, прети детету..; да ли осећа родитељску моћ и одговорност за развијање дисциплине код детета; да ли поставља добре циљеве у дисциплиновању:добробит детета; разликовати строгост од строгости са љубављу; уаважавање узраста детета и способности детета да партиципира у одлукама, одговорностима и дистрибуцији моћи.  |
| **Границе** | Односи се на способност родитеља да јасно поставља правила , дистрибуира моћ и одговорност са дететом: хијерархијску одговорност и моћ родитељске улоге, спремност да остане чврст у томе, способност да одоли притиску фрустрираног детета; доследно родитељ доноси одлуке које припадају родитељској улози и не препушта их детету |
| **Доследност** | Способност родитеља да остане при правилима, казнама, условима које је поставио; препознавање добити за дете, иако је сам фрустриран или трпи притисак од детета; спремност да буде конструктиван и да одустане уз смислену и целисходну процену и размену са дететом  |
| **Родитељско препознавање ризика за дететову безбедност** | Родитељ је укључен у живот и активности детета и предузима активности да га заштити: подучава, упозорава , присутан је, чува, штити, зауставља, контролише, надгледа, у складу са узрастом и развојем детета. У стану, кући санира опасности за дете; у окружењу препознаје опасности и настоји да сачува дете, настоји да промени окружење. |
| **Остало** |  |
| **Односи међу родитељима/партнерима** | Тиче се партнерских односа родитеља и окупираности родитеља својим односима и способности да реализују родитељство у својим партнерским односима; има ли употребе и злоупотребе детета у партнерским односима и како злоупотребљавају дете; реализују ли партнерско родитељство, како деле родитељске улоге. У злостављајућим породицама односи партнера: са карактеристиком зависност-брига, или агресивна доминација/пасивна подложност (често постаје проблематчан када се роди дете), или узјамно супротстављање.  |
| **Односи са широм породицом** | Очување и неговање одоса са широм породицом, као извор осећања припадања, обезбеђивање подршке и помоћи; ресурс за децу и развијање посебних подржавајућих односа са неким од рођака |
| **Односи са широм заједницом** | Очуваност и неговање социјалне мреже , или изолација и повлачење; реурс за подршку , за прихватање, за помоћ, предах, подршку; коришћење ресурса у заједници за подршку породици и детету.  |
| **Нештодруго, шта** |  |